గతంలో ఎప్పుడైనా ఓ మనిషిని చంపారా?
వాళ్ల కంటిలో ఉండే చూపు.
కాంతి వాళ్లను వదిలేయడం.
ఎర్ర జుట్టు ఉన్నవాడు.
ఇతను మనవాడు కాదు.
తను ఓడిపోయిన నటుడు.
- హేయ్, నాన్నా. - హే, బాబూ. అమ్మ ఎలా ఉంది?
తను బాగానే ఉంది.
అమ్మా, అంతా బాగానే ఉందా?
ఏం జరుగుతోందో చెప్పు.
నిన్ను దత్తత తీసుకున్నాం.
- అమ్మా, ఇది నావల్ల కాదు. - మనం మాట్లాడుకోగలం.
పుట్టిన రోజు శుభాకాంక్షలు.
ఏమిటిది?
ఓ కోరిక కోరుకుని, కొవ్వొత్తి ఊదు.
సైతాను ప్రేరేపణతో ఏసు
ఆత్మ చేత అరణ్యములోనికి నడిపించబడ్డాడు.
కారణం మీరు అరణ్యంలో ఉన్నప్పుడు, మిమ్మల్ని తప్పుదోవ పట్టించడానికి సైతాను వస్తాడు.
మీరు తప్పిపోయినప్పుడు, మరియు మీ ఇంటికి దూరంగా ఉన్నప్పుడు,
మీరు దేవుని ప్రేమకు చాలా అనర్హులుగా భావించినప్పుడు...
అవును!
అప్పుడే సైతాను ప్రేరేపణలు గరిష్ట స్థాయిలో ఉంటాయి.
అతను మీకు గౌరవం, కీర్తి, సంపద ఇస్తానంటాడు,
అందుకు బదులుగా, మీరు దేవుడిని వదిలేయాలి.
మీరు ఎవరో మరిచిపోవాలని, మీరు ఎవరి బిడ్డో మరిచిపోవాలని,
సైతాను అడుగుతాడు.
సైతాను దాడి కోసం ఎదురుచూడవచ్చు, కానీ దేవుడు కూడా అంతే.
ఈ చోటులో, మీరు సైతాను ప్రేరేపణకు పడిపోవచ్చు.
కానీ మీరు వాటిలో నుంచి చూస్తే,
మీకు పునర్జన్మకు అవకాశం ఉన్న ప్రదేశం ఇదే,
ఇంకా విముక్తి పొందే అవకాశం!
మనం దేవునికి వెన్ను చూపేందుకు ప్రేరేపణ పొందవచ్చు,
కానీ మహిమ గల దేవుడు, మనల్ని ఎవరికీ వదిలి వెళ్లడు.
ఎందుకంటే మనకు ఎప్పుడూ ఎంపిక ఉంటుంది.
నాకు ఓ ఎంపిక ఉంది! మీకు ఓ ఎంపిక ఉంది!
దేవుడి బిడ్డలు అందరికీ, మనకు ఓ ఎంపిక ఉంటుంది!
దయచేసి వద్దు.
నాకు బతకాలని ఉంది.
నేను ఏమయినా చేస్తాను.
ఏమయినా.
నీకు ఇలా చేసే అవసరం లేదు.
దేవుని పిల్లలందరికీ, ఎంపిక ఉంది.
మీకు ఏం కావాలన్నా సరే.
నన్ను బతకనివ్వు.
దయచేసి, నాకు బతకాలని ఉంది.
ధెం: ద స్కేర్
నీకిది కావాలేమోనని.
ధన్యవాదాలు.
రాత్రి నువ్వుగా లేవు.
నాకు అంతగా గుర్తు లేదు.
అప్పటికే బాగా తాగేశావు. ఇంకా కావాలన్నావు.
ఆపేందుకు చాలా ప్రయత్నించా.
"ఏదీ నిజం కాదు. అంతా సోది," అంటూ ఏదేదో మాట్లాడుతూనే ఉన్నావు.
ఆ తర్వాత స్పృహ తప్పావు.
- క్షమించు. - క్షమాపణ చెప్పే అవసరం నీకు లేదు.
కచ్చితంగా, ఏదో కష్టం ఎదుర్కుంటూ ఉండి ఉంటావు.
హే, ఏం జరుగుతోంది?
అదేమీ లేదు.
కష్టమైన రోజు అంతే. ఉద్యోగంలో.
నువ్వు దానిపై మాట్లాడవచ్చు.
- నీ కోసం వినాలని ఉంది. - అది అభినందిస్తాను.
నేను...
నీ ఆతిథ్యానికి ధన్యవాదాలు.
నీకు మళ్లీ అలా చేయనని మాట ఇస్తున్నాను.
వెళ్లాలి. కెల్‌తో ఓ పని ఉంది. పూర్తిగా మరిచిపోయాను.
తర్వాత కాల్ చేస్తా.
నేను ఇక ఇలా చేయలేను.
ఇప్పటికి రెండేళ్లు...
నిజంగా నువ్వేంటో ఇప్పటికీ తెలియదు.
నాకు కావాల్సినది...
మరింత.
నీకది ఇవ్వాలనే ఉంది.
నేను వెళ్లాలి.
క్షమించు, రెజ్.
దేవుడు దీవించు గాక.
నాకు చెప్పు.
అది నేను చేసిన దారుణమైన పని.
ఎవరికీ తెలియాలని అనుకోలేదు.
నేను ఆశించినది అది... మరుగున పడిపోవాలని.
లూక్, ఎనిమిదవ అధ్యాయం, 17వ వచనం, ఇలా చెబుతోంది,
"ఏ రహస్యమూ కూడా వెల్లడి కాకుండా ఉండదు,
"లేదా తెలియకుండా దాచి ఉంచేది ఏదీ ఉండదు."
అది వస్తోంది.
నా కోసం, నా కుటుంబం కోసం.
నేను చేసిన దానికి పర్యవసానం అనుభవిస్తాను.
అది ఇప్పటికే జరుగుతోంది.
శిలువ వేయబడిన సమయంలో కూడా యేసు ఈ పిలుపును,
గుర్తుంచుకోవాలి,
"తండ్రీ, వారిని క్షమించు, ఎందుకంటే వారు ఏమి చేస్తున్నారో తమకు తెలియదు."
ఏ పనిని అయినా క్షమించవచ్చని ఆయన మనకు చూపించాడు.
నువ్వు క్షమ కోసం ప్రార్థించాలి.
నాకు భయంగా ఉంది.
చాలా ఆలస్యమైంది.
- హేయ్. - హేయ్.
బాగానే ఉన్నావా?
ధన్యవాదాలు.
రాత్రి మందు ఎక్కువైందా, హా?
నాకు ఏదో చెప్పాలన్నావు.
అవును.
చూడు...
బహుశా నువ్వు అనుకోవాలేమో...
- బహుశా ఈ కేసును వదిలేయాలని? - ఏంటి?
ఈ కేసుతో వ్యక్తిగత సంబంధం మరీ ఎక్కువ.
వేరే ఏ కేసు కంటే ఎక్కువ కాదు.
నాకు, మెక్‌కిన్నీకి ఏం జరిగిందో విన్నావు.
నీకు, మెక్‌కిన్నీకి ఏం జరిగింది?
చూడు, కొన్ని ఆధారాలను అనుసరించి మెక్‌కెన్నీని వెంటాడాను.
- కొన్ని పరిణామాలు ఉంటాయేమో. ఉండకపోతే నయం. - ఏమైంది, డాన్?
అంతవరకే చెప్పగలను. ఇప్పటికి.
చూడు, నేనే నిన్ను ఇందులోకి లాగాను.
ఏదైనా పర్యవసానాలకు నీ మీద పడకూడదు.
అందుకే అంటున్నా, నువ్వు వెళ్లిపోవచ్చు.
నీకు వెళ్లిపోవాలని ఉందా? నీకలా ఉంటే, అర్థం చేసుకోగలను.
నీ గురించి మాట్లాడుతున్నా, నా గురించి కాదు.
అయితే నీతో ఉన్నాను.
ఎర్ర జుట్టు నేరగాడిపై ఆధారాలన్నావు.
నిజం.
అవును. అవును.
తను గేరీ ట్రెంట్. పొమోనాలో ఉంటాడు.
రెండు దాడి కేసులు, ఒక హత్యా ప్రయత్నం కేసు.
హత్య రాత్రులకు ఏకైక ఎలిబై, తన ప్రస్తుత ప్రియురాలు.
ఆమె నమ్మదగని సాక్షి. గత ఏడాదిలో రెండు కబ్జా కేసులు.
బాధితులతో సంబంధంపై ఏదైనా ఆధారం ఉందా?
- నిరుద్యోగం. - చొరబడే చోరీలు?
- లేవు. - గత కొన్ని నెలల కాలంలో
ఎల్ఏలో ఉండడంపై అంగీకరించారా?
ఇంకేమైనా ఉందా?
హా, అదీ...
- ఒకటి అసాధారణం. - చెప్పు.
కొన్ని రోజుల ముందు లింకన్ హైట్స్‌కి పోలీసులను పిలిచారు.
అక్కడ ఏదో...
భూతవైద్యం చేసినట్లు ఉంది.
- భూతవైద్యమా? - అవును.
తెలుసు. మొదట నా స్పందన అదే.
బెన్నీ ఆల్వారెజ్ అనే అబ్బాయి మీద భూతవైద్యం చేస్తున్నారు,
దెయ్యమేదో పట్టిందని అమ్మమ్మ ఆలోచన.
రాత్రి పూట, కిటికీ బయట ఎర్ర జుట్టు మనిషి
నిలబడుతున్నాడని ఆ అబ్బాయి అంటున్నాడు.
తనను చూస్తున్నాడని.
హాయ్, మిస్ ఆల్వారెజ్. డిటెక్టివ్ రీవ్, డిటెక్టివ్ డియాజ్, ఎల్ఏపీడీ.
మీకు ఇక్కడేం పని?
హాయ్, మేడం.
మీ మనవడి బాగోగులపై నిర్ధారణ కోసం వచ్చాం,
మేము ఏమైనా సాయం చేయగలమేమోనని.
మాకు మీ సహాయం అవసరం లేదు. మీరు ఇక్కడకు వచ్చే అవసరం లేదు.
మన్నించాలి, మేడం.
అంతా బాగానే ఉందని, మేము ఏమైనా చేయగలమేమోనని
నిర్ధారణ కోసం వచ్చామంతే.
నేను మీకు కాల్ చేయలేదు. మీరెందుకు వచ్చారో తెలియదు.
తనకు నయం అవుతోంది, మీరు చేయగలిగేది ఏమీ లేదు.
హాయ్, బెనీటో.
నా పేరు డాన్. పోలీస్ అధికారిని.
సాయం చేయాలని వచ్చాను. ఏం జరుగుతోందో చెబుతావా?
నీకు ఎవరంటే భయమో నాకు చెబుతావా?
నేను చెప్పేశా, మీరు రానవసరం లేదు.
బెనీటోతో ఎందుకు మాట్లాడడం?
మేడం, దయచేసి శాంతించండి. మేము సాయం చేయడానికే వచ్చాము.
నీ కుటుంబంలో ఎవరికైనా భయపడినా సరే, పర్వాలేదు.
నాకు నిజాయితీగా చెప్పవచ్చు.
నిన్ను రక్షించాలనే వచ్చా.
తను నన్ను చంపుతాడట.
- ఎవరు? - అతను.
ఎవరు అతను?
అతను ఎలా ఉంటాడు?
- తను పెద్దగా ఉంటాడా, చిన్నగానా? - పెద్దగా.
- అతని జుట్టు ఏ రంగు? - ఎరుపు.
అతనిని ఎక్కడ చూశావు?
నేను నిలబడ్డ చోటేనా?
అదే అనుకుంటా.
అతనిని నా అద్దంలోనే చూశాను, రాత్రిపూట.
- కిటికీలో అంటున్నావా? - కాదు, నా అద్దంలో.
బెనీటో, వెళ్లి పడుకో.
నాకు నా అన్నయ్య కావాలి.
- మీ అన్నయ్య ఎక్కడ? - తనిక్కడ ఉండడం లేదు.
బెనీటో అన్నకు ఏమయిందో ఆమెను అడుగు.
మీ మరో మనవడు, బెనీటో అన్నయ్యకు ఏమైంది?
అదెందుకు ముఖ్యం?
ప్రశ్నకు జవాబివ్వండి.
వాళ్లిద్దరూ నాతో ఉండేందుకు వచ్చారు.
తన వయసు ఎక్కువ కావడంతో, ఇంగ్లీష్ అంత తేలికగా రాలేదు.
తను సమస్యలు ఎదుర్కోవడంతో, మెక్సికోలో తన తల్లిదండ్రుల దగ్గరకు వెళ్లిపోయాడు.
మనం ఇంటిలో చూడాలని ఆమెకు చెప్పు.
మీ ఇంటిని వెతికే అనుమతిస్తారా?
ఇవ్వను. మీరు సాయం చేయలేరని ఇప్పటికే చెప్పాను.
దానితో పరిస్థితి ఇంకా దారుణం అవుతుంది.
చర్చి మాత్రమే మాకు సాయం చేయగలదు, మీరు చేయలేరు.
ఆమె ఏమంటోంది?
ఇది చర్చి చూసుకునే విషయమని, పోలీస్ కాదని అంటోంది.
మీరు ఇక వెళ్లిపోవాలి.
అవసరం అయితే వారంట్‌తో వస్తామని చెప్పు.
మేడం...
ధన్యవాదాలు, బెనీటో.
- నేను చూసుకుంటా, సరేనా? - బెనీటో!
అన్నయ్య గురించి ఆమె ఏమంది?
ఆమెతో ఉండేందుకు బెన్నీ, తన సోదరుడు మెక్సికో నుంచి వచ్చారట.
పెద్దవాడికి కలిసిపోవడంలో సమస్య,
సమస్యలు ఎదురవుతుండడంతో, తిరిగి తల్లిదండ్రుల దగ్గరకు పంపేసిందట.
బెన్నీని తనతో ఉంచుకుందట.
నీ ఆలోచన ఏంటి?
అతనిని అద్దంలో మాత్రమే చూశానని బెన్నీ చెబుతున్నాడు.
- తను ఊహించుకుంటున్నాడనా? - కావచ్చు.
కానీ కర్టిస్ మేనార్డ్ చనిపోయే ముందు రోజు తన ఫ్లాట్‌లో ఉన్నాను,
అద్దాలు అన్నీ పరదాలతో మూసేసి ఉన్నాయి.
కొరియన్ అక్కాచెల్లెళ్లు కూడా అద్దాలు కప్పేశారు.
ఇక్కడితో ఆగిపోతుండవచ్చు, కానీ మనం రాత్రికి రావాలి, అవసరమైతే.
రాత్రికి కలుద్దాం.
ఛ!
అబ్బా.
హలో. పిల్లలు, కుటుంబ సేవల విభాగం నుంచి కాల్ చేస్తున్నాం.
మీరు ఎడ్మండ్ గెయిన్స్ కదా?
అవును.
మీ సోదరి గురించి
మీరు అడిగిన సమాచారంపై మేము ఆచూకీ తీయగలిగాం.
సమయం పట్టిందని తెలుసు, కానీ నా దగ్గర సమాచారం ఉంది.
పెన్, పేపర్ ఉన్నాయా?
ఆగండి.
వస్తున్నాను.
తాళంచెవి మరిచిపోయా.
టిఫిన్ తింటావా?
వద్దు.
హే, నీకు ఏం కావాలి?
హాయ్. నేను పలకరిద్దామని వచ్చాను.
కొత్తగా పొరుగన వచ్చావా?
రెనాల్డ్స్ పాత ఇంట్లోకి, కదా?
అవును. నా పేరు ఎడ్మండ్. ఎడ్మండ్ గెయిన్స్.
ఈ పరిసరాలకు స్వాగతం. లోపలకు వస్తావా?
హా, ధన్యవాదాలు.
ఏమీ ఇబ్బంది పడకు.
బేబీ, ఎవరితో మాటలు?
మన కొత్త పొరుగతను.
హాయ్, నా పేరు డాన్.
నా పేరు ఎడ్మండ్.
నిన్ను కలవడం సంతోషం.
మీ ఇల్లు చాలా పెద్దగా ఉంది.
ఇది చాలా బాగుంది.
హే, మీది కూడా. నేను రెనాల్డ్స్ ఇంటికి కొన్ని సార్లు వెళ్లాను.
అది చక్కని ఇల్లు.
నిన్న ఇంటి ముందు గడ్డిలో ఆడుతున్నది మీ కూతురేనా?
చాలా అందంగా ఉంది. తన వయసు పదా, పదకొండా?
పన్నెండు. నిజానికి నాకు కవలలు.
- కవలలా? - అవును. ఓ అమ్మాయి, ఓ అబ్బాయి.
వాళ్లు బాగా కష్టపెడుతుండాలిగా?
- బాగా కలిసిపోతారా? - అవును.
విడదీయలేనంతగా.
మా అమ్మాయి డైసీ, తనది చాలా మంచి మనసు.
అందరికీ తను నచ్చుతుంది.
మా అమ్మాయి బాగా సిగ్గరి.
వాడికి స్నేహితులను పొందడం కష్టం.
అమ్మాయిలకు బాగా పరిణతి ఉంటుంది, ముఖ్యంగా ఆ వయసులో. తను మెరుగవుతాడు.
అడిగో వచ్చాడు.
హే, బాబూ, మన కొత్త పొరుగాయన గెయిన్స్ గారిని కలువు.
- నమస్తే చెప్పు. - నమస్తే.
- మీకు ఓ కొడుకు కూడా ఉన్నాడు. - వాడికి ఈ పరిసరాలంతా స్నేహితులే.
ఒక ఇంటిలో బాస్కెట్‌బాల్, మరో ఇంటిలో నింటెండో ఆడతారు.
సంగీతం ఆరంభించాడు.
చూడు, కెల్ డ్రమ్స్ మొదలుపెట్టాడు.
అందుకే గ్యారేజీలో వాడి కోసం రిహార్సల్ చోటు నిర్మిస్తున్నాం.
తనకు స్టూడియో నిర్మిస్తున్నారా?
అది ఓ పిల్లాడికి అద్భుత విషయం.
తను ఎంత బాగా వాయిస్తాడో వాడికి తెలియదు.
ఇంకా తన స్నేహితుల ఇంటికి వెళ్లగలడు.
అది సురక్షితమే.
ఇక్కడ ఇళ్లు చాలా దగ్గర.
తల్లిదండ్రులు అంతా మంచివారే.
ఇక ఇక్కడున్న డాన్ ఓ పోలీసు.
- మీరు పోలీసా? - ఎల్ఏపీడీ.
మీ నాన్నలాగా.
నేను ఫోటో చూశాను. ఆయన మీ నాన్న అని అనుకున్నాను.
- లేదా ఆయన... - లేదు, ఆయన మా నాన్నే.
- ఆయన ఇక్కడే ఉంటారా? - లేదు.
లేదు, నా చిన్నపుడే చనిపోయారు.
నేను కూడా చిన్నప్పుడే తండ్రిని కోల్పోయాను.
అది నాకు చాలా కష్టమైంది.
మీకు తోబుట్టువులా?
లేరు.
నాకు కూడా లేరు.
ఒంటరిగా వాటిని అన్నింటినీ ఎదుర్కోవడం కష్టం, కదా?
ఎవరి ఇల్లు కొన్నానన్నావు?
- చెప్పాగా... - నిన్ను అడగలేదు. ఎడ్మండ్‌ని అడిగా.
- ఎవరి నుంచి ఇల్లు కొన్నాననా? - అవును.
అబ్బా, నాకు ఇంటి పేరు గుర్తు లేదు.
రెనాల్డ్స్ ఇంటిని కొన్నాడు. ఇబ్బంది పెట్టే అవసరం లేదు...
ఎందుకు నా మాట వినవు?
నీ జోక్యం లేకుండా ఎడ్మండ్‌ని కొన్ని ప్రశ్నలు అడగాలి.
నీ చేతులతో పని చేస్తావా?
దయచేసి సమాధానం ఇవ్వు.
నా చేతులతోనా?
లేదు.
నేను ఓ నటుడిని.
అయితే మెటికలకు దెబ్బలేంటి?
నేను... పెట్టెలు జరుపుతుంటే గీతలు పడ్డాయి.
- ఎందుకు? - నా భార్యను మన్నించు, ఎడ్మండ్.
ఆమెకు నిరంతరం డిటెక్టివ్ పనే. ఎప్పుడు ఆపాలో తెలియదు.
నిజంగా అంటున్నావా? నీది సాయం కాదు, కోరీ.
నేను అనుకోను...
మీరు చేసినది నిజంగా సృజనాత్మకం.
కుటుంబం అందరి ఫోటోలను ఒకే చోట ఉంచడం.
అది చాలా... బాగుంది.
ఏమంటున్నావు?
ఇవాళ ఎవరి పుట్టిన రోజు?
ఆలస్యంగా పుట్టిన రోజు శుభాకాంక్షలు
కెల్, నీ గదికి వెళ్లు, వెంటనే.
అది ఇలా ఇవ్వు. వెళ్లు.
నువ్వు నిజంగా మా పొరుగతనివి కాదు, కదా?
పెరిగే వయసులో మంచి సమయం గడిపినట్లు ఉన్నారు.
నీ చేతులు జేబులో నుంచి తీసి, వెనక్కి తిరిగి, చేతులు గోడపై పెట్టు.
మీ అమ్మ చాలా మంచిదనుకుంటా.
చేతులు జేబులో నుంచి తీసి, వెనక్కు తిరిగి
నీ చేతులు గోడ మీద పెట్టు. నేను మళ్లీ చెప్పను.
డీఎంవీ కాలిఫోర్నియా ఎడ్మండ్ గెయిన్స్
- నీకు ఎడ్మండ్ గెయిన్స్ పేరు చెప్పాడా? - అవును, అదే.
మి. గెయిన్స్, ఈ పరిసరాలలో నువ్వు ఏం చేస్తున్నావు?
- నా పేరు ఎడ్మండ్. - నాకది తెలుసు. ఇక్కడ ఏం చేస్తున్నావు?
నేను...
- నేను అనుకున్నా... - ఏం అనుకున్నావు?
నాకు తెలియదు.
నేను పొరపాటు చేశాను.
హేయ్.
నువ్వు నా మాట జాగ్రత్తగా విను.
నిన్ను ఈ పరిసరాలలో మరోసారి చూస్తే, అరెస్ట్ చేస్తాను. అర్థమైందా?
మళ్లీ ఎన్నడూ తిరిగి రాకు.
నిజంగా నీ పట్ల నాకు సంతోషం.
మామూలుగా ఉన్నావు.
నీకు నీ ఉద్యోగం ఉంది.
నీ కుటుంబం ఉంది.
నీ ఇల్లు వదిలినప్పటి నుంచి...
నాకు రక్తమే కనబడింది.
ఆమె నిన్ను తిరస్కరించింది.
నీ రక్తం, మాంసం.
నీ ప్రియమైన సోదరి.
నువ్వు ఏమీకావు.
నువ్వు అస్సలు ఏమీకావు.
పోలీసుగా నేను చాలా చూశాను.
ఇలాంటిది ఎన్నడూ చూడలేదు.
అవును. అంటే, మెక్సికన్ సంస్కృతిలో ఇది ఇప్పటికీ భాగమే.
ప్రపంచంలో మెక్సికోనే అత్యంత కేథలిక్ విశ్వాస దేశం.
ఎక్కువ భూతవైద్యాలు. కానీ తూర్పు ఎల్‌ఏలోనా?
మతంపై నమ్మకం ఉందా?
ప్రతి ఆదివారం చర్చికి వెళ్లను, కానీ, అవును, దానిలోనే పెరిగాను.
దేవుడిని నమ్ముతావా?
హా, తప్పకుండా.
మనం అదంతా ఎదుర్కొన్నాక కూడానా?
ఎంతో శక్తివంతమైన, అంతటినీ ప్రేమించే దేవుడిపై నమ్మకం ఉందా?
సైతానును కూడా నమ్ముతాను.
కొందరు అటు వైపు వెళ్లి, లోకంలో భీకరమైన పనులు చేస్తారు.
బెనీటో, నీకు ఎలా ఉంది?
నిద్ర రావడం లేదు, కానీ బాగానే ఉన్నాను.
అయ్యో నా చిన్నోడా.
సైతాను, ఈ బాలుడిని వదిలెయ్! ఈ చిన్నారిని వదిలిపెట్టు!
లాస్ ఏంజెల్స్ పోలీస్! జరగండి!
మా పని చేయనీయండి.
అంబులెన్స్‌ని పిలువు!
అవును, 3545 మానిటో అవెన్యూ.
పదేళ్ల మగ పిల్లాడు, స్పృహలో ఉన్నాడు, సరిగా ఊపిరాడడం లేదు, మూర్ఛ.
వెంటనే అంబులెన్స్ కావాలి. వెనక్కు! వెనక్కు!
బెనీటో?
అంబులెన్స్ ఎక్కడ?
వస్తోంది. ఏడు నిమిషాల్లో వస్తుంది. వెనక్కు! వెనక్కు వెళ్లండి!
బెనీటో, నాతో మాట్లాడు. నేను డిటెక్టివ్ రీవ్. నేను డాన్.
తను చనిపోతున్నాడు.
దారి ఖాళీ చెయ్. తనను ఆస్పత్రికి తీసుకెళతాను.
మన అంబులెన్స్ కోసం ఆగాలి.
వాళ్లు వచ్చేసరికి చనిపోతాడు. దారి ఖాళీ చెయ్.
ఛ!
మేము తనను ఆస్పత్రికి తీసుకెళ్లాలి, ప్లీజ్! దయచేసి వెనక్కు జరగండి?
కచ్చితంగానా? ఇది సరైన నిర్ణయమేనంటావా?
నా బాబూ!
బెనీటో ఆల్వారెజ్ అనే పదేళ్ల అబ్బాయితో దారిలో ఉన్నాను.
భాగస్వామి శాంటియాగో డియాజ్ కాల్ చేశాడు.
అతనికి మూర్ఛలు, శ్వాస సమస్యలు ఉన్నాయి.
- చికిత్సను సిద్ధం చేయండి. - అలాగే.
ఎప్పుడైనా ఊపిరి ఆడనట్లు అనిపించిందా?
నీ గుండె ఆగిపోతుందని అనిపించడం.
నీకు అరవాలని ఉన్నా, ఎవరూ వినరని నీకు తెలుసు.
దాదాపు వచ్చేశాం.
నాకు కేకలు పెట్టాలనుంది...
కానీ తగినంత గాలి పీల్చుకోలేను.
నీ ఇల్లు వదిలినప్పటి నుంచి...
నాకు రక్తమే కనబడింది, మళ్లీ, మళ్లీ, మళ్లీ.
నా మనసులో, నీకు నచ్చిన బొమ్మలు అన్నింటినీ విరగ్గొడతాను.
సబ్‌టైటిల్ అనువాద కర్త కృష్ణమోహన్ తంగిరాల
క్రియేటివ్ సూపర్‌వైజర్ సమత